CELEX: 62013CN0171
Language: sk
Date: 2013-04-08 00:00:00
Title: Vec C-171/13: Návrh na začatie prejudiciálneho konania, ktorý podal Centrale Raad van Beroep (Holandsko) 8. apríla 2013 — Raad van bestuur van het Uitvoeringsinstituut werknemersverzekeringen (Uwv)/M. S. Demirci a i.

22.6.2013   
            
            
               SK
            
            
               Úradný vestník Európskej únie
            
            
               C 178/4
            
         Návrh na začatie prejudiciálneho konania, ktorý podal Centrale Raad van Beroep (Holandsko) 8. apríla 2013 — Raad van bestuur van het Uitvoeringsinstituut werknemersverzekeringen (Uwv)/M. S. Demirci a i.
   (Vec C-171/13)
   2013/C 178/08
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Centrale Raad van Beroep
   
      Účastníci konania pred vnútroštátnym súdom
   
   
      Odvolateľ: Raad van bestuur van het Uitvoeringsinstituut werknemersverzekeringen (Uwv)
   
      Odporcovia: M. S. Demirci, D. Cetin, A. I. Önder, R. Keskin, M. Tüle, A. Taskin
   
      Prejudiciálne otázky
   
   
               1.
            
            
               Má sa článok 6 ods. 1 rozhodnutia č. 3/80 (1) s ohľadom na článok 59 dodatkového protokolu k dohode o pridružení (2) vykladať v tom zmysle, že bráni takej zákonnej úprave členského štátu, akou je článok 4a TW (3), ktorá doplnkovú dávku priznanú na základe vnútroštátneho práva už neposkytuje, keď príjemcovia tejto dávky už nebývajú na území členského štátu, hoci títo príjemcovia, ktorí si ponechali tureckú štátnu príslušnosť, získali štátnu príslušnosť hostiteľského členského štátu?
            
         
               2.
            
            
               V prípade, že Súdny dvor dospeje pri odpovedi na prvú otázku k záveru, že dotknuté osoby sa môžu dovolávať článku 6 ods. 1 rozhodnutia č. 3/80, ale toto dovolávanie sa je však obmedzené na základe účinnosti článku 59 dodatkového protokolu k dohode o pridružení: Má sa potom článok 59 dodatkového protokolu k dohode o pridružení vykladať v tom zmysle, že od okamihu, keď občania Únie na základe práva Únie už nemôžu uplatniť nárok na túto dávku, bráni ďalšiemu vyplácaniu doplnkovej dávky tureckým štátnym príslušníkom ako dotknutým osobám, aj keby občania Únie dostávali uvedenú dávku na základe vnútroštátneho práva dlhší čas?
            
         
      (1)  Rozhodnutie č. 3/80 Asociačnej rady z 19. septembra 1980 o uplatňovaní systémov sociálneho zabezpečenia členských štátov Európskych spoločenstiev na tureckých pracovníkov a príslušníkov ich rodín (Ú. v. ES C 110, 25.4.1983, s. 60).
   
      (2)  Dodatkový protokol podpísaný v Bruseli 23. novembra 1970 a uzatvorený, schválený a potvrdený v mene Spoločenstva nariadením Rady (EHS) č. 2760/72 z 19. decembra 1972 (Ú. v. ES L 293, s. 1).
   
      (3)  Toeslagenwet.